Bekreftet: Torres klar for Atlético
Fullt navn: Fernando José Torres Sanz Alder: 30 (20. mars 1984) Yrke: Fotballspiller Nasjonalitet: Spansk Klubb: Milan Tidligere klubber: Chelsea, Liverpool, Atlético Madrid A-landskamper/mål: 110/38 Utvalgte meritter: VM-gull (2010), EM-gull (2012, 2008), mesterligatittel (2012), europaligatittel (2013), FA-cuptittel (2012) Aktuell: Returnerer til Atlético Madrid på lån fra januar. Kilde: NTB - Endelig hjemme. Takk til alle som har gjort denne drømmen mulig. Forza Atleti. Det står skrevet på Fernando Torres sin egen Twitter-profil sammen med et bilde av ham med tommelen opp i Atlético-drakt.For etter et par dager med hyppige spekulasjoner og nærmest bekreftelser i spansk presse ble det i dag endelig bekreftet av klubben selv: Fernando Torres kommer til å kle på seg den rød-hvite Atlético Madrid-drakten på nyåret. Selv er han for øyeblikket i Duabi, der han minutter etter at overgangen ble klart, sa noen ord fra et podium ved siden av Atleti-president Miguel Angel Gil. - Jeg er så lykkelig, og dette er en drøm som går i oppfyllelse. Forhåpentligvis kan jeg sette meg på første fly til Madrid, og jeg ser frem til å møte lagkameratene mine, begynne å trene og nyte verdens beste sted for fotball, sier Torres ifølge The National-journalist Gary Meenaghan, som er til stede i Dubai.Den stripete Atlético-trøyen hadde han også på seg før han forlot moderklubben til fordel for Premier League for syv og et halvt år siden. Der fikk han et vellykket opphold i Liverpool, før nedturene etter hvert kom for Spanias EM-helt fra 2008 i kjølvannet av Chelsea-overgangen i 2011 - selv om Torres selv ikke angrer på overgangen. - Chelsea ga meg det jeg søkte etter da jeg forlot Liverpool: Troféer. Jeg vil alltid anse det som en suksess, sier Torres ifølge The Nationals Meenaghan. I sommer forlot han imidlertid London-klubben til fordel for AC Milan etter å ha slitt med både å spille og score. - Realiteten er at jeg trodde jeg kom til å bli viktig for Milan. Det var jeg ikke. Jeg måtte finne glede og det er ikke noe bedre sted for det enn i Atleti. Lysten til å en gang returnere til klubben har alltid vært i hodet mitt, sier spissen videre. Kommentar: Kan Torres reddes av suksesstreneren?Nå returnerer han til klubben der det hele startet, i Atlético Madrid, der han er på lån fra italienske Milan frem til sommeren 2016. Torres spilte også for Los Rojiblancos i perioden 2001 til 2007, der han på 244 kamper scoret 91 mål. Han ankom klubben som 17-åring og allerede som 19-åring ble han utnevnt til kaptein. - Torres er hva Francesco Totti er for Roma-fansen. Torres er hva Paolo Maldini var og er for Milan-fansen. Torres er hva Frode Lafton er for Hønefoss-fansen. Torres er hva Steven Gerrard er for liverpool-fansen. Totti, Maldini, Lafton og Gerrard skiller seg likevel fra Torres. Torres dro. Det gjorde ikke de andre. Atlético Madrid-fansen har fått oppleve sorgen da han dro. Nå får de også oppleve ekstasen når han kommer tilbake, skrev C Mores ekspert på spansk fotball, Petter Veland, på sin blogg etter at spansk presse først bekreftet overgangen i forrige uke. - Fernando Torres er et ikon for Atlético Madrid. Han er vår Raul, vår Totti, vår Gerrard. Det blir litt som å få en fortapt sønn hjem. Det blir magisk, sa Ole Aasheim i Atlético Madrids norske supporterklubb til VG.I bytte er det ventet at Alessio Cerci, angrepsspilleren Atlético kjøpte i sommer for i underkant av 200 millioner kroner, går, og avtalen med Milan kommer til å fullføres den 5. januar. Da må 30 år gamle Fernando Torres kjempe om en plass i Atlético-angrepet mot blant andre Mario Mandzukic og Antoine Griezmann, men allerede den 7. januar kan spissen komme til å få sin debut. Da spiller Atlético cupkamp hjemme mot byrival Real Madrid, og Real Madrid-trener Carlo Ancelotti ser i så fall frem til å ha Torres på motsatt banehalvdel. - Jeg ønsker det beste for Torres, og det vil være en glede å spille mot ham. Nå kommer han hjem, og jeg tror det gir ham motivasjon til å gi alt, sier Ancelotti ifølge Madrid-baserte AS. PS: Atleti-trener Diego Simeone og Fernando Torres spilte sammen for klubben fra 2003 til 2005. Da hendte det også at Torres var kapteinen til sin nåværende trener.
Tidligere i romjulen ble det kjent at Atlético Madrid-fansen kom til å få en spesiell julegave på etterskudd, og nå er det offisielt: Fernando Torres (30) blir Atlético-spiller i 2015.